Í tilefni opinberrar heimsóknar forseta Íslands til Víetnam skipulagði Íslandsstofa , í samvinnu við Viðskiptaráð Víetnam ( Vietnam Chamber of Commerce ) , tvö málþing í borgunum Hanoi og HoChiMinh , annars vegar á sviði endurnýjanlegrar orku og hins vegar á sviði stjórnunar og tæknimála í sjávarútvegi . Undirritun samstarfssamnings milli BBA Legal annars vegar og Baker & McKenzie ( Víetnam ) Lt . og BMVN International Ltd. um könnun á lagaumhverfi jarðhitavinnslu . Af hálfu BBA Leagal undirrita Atli Björn Þorbjörnsson og Baldvin Björn Haraldsson . Við háborð sitja , auk forseta Íslanda og utanríksráðherra , aðstoðarforsætisráðherra Víetnam , forseti VCCI og varaiðnaðarráðherra Víetnam . Í tilefni opinberrar heimsóknar forseta Íslands til Víetnam skipulagði Íslandsstofa , í samvinnu við Viðskiptaráð Víetnam ( Vietnam Chamber of Commerce ) , tvö málþing í borgunum Hanoi og HoChiMinh . Málþingin fóru fram dagana 5. og 6. nóvember og var tilgangurinn að kynna það sem Ísland hefur fram að færa , annars vegar á sviði endurnýjanlegrar orku og hins vegar á sviði stjórnunar og tæknimála í sjávarútvegi . Fyrri daginn var fundað í Hanoi um orkumál þar sem ýmsir aðilar héldu erindi , auk forseta Íslands og utanríkisráðherra . Þar á meðal voru Guðni Jóhannesson orkumálastjóri , Guðmundur Ólason forstjóri Arctic Green Energy , Hafsteinn Helgason sviðstjóri viðskiptaþróunar hjá Eflu og Ari Kristinn Jónsson rektor Háskólans í Reykjavík . Það helsta sem fram kom á fundinum er að vatnsorka er nú fullvirkjuð í Víetnam og þarf því að flytja inn raforku frá nágrannalöndunum . Hugur stjórnvalda stendur til aukinnar endurnýjanlegrar orku og þar sem jarðhiti er til staðar liggur vel við að kanna frekari notkun hans . Þar kemur reynsla Íslands sér vel . Einnig voru kynntir möguleikar í menntun á sviði orkumála . Þá var skrifað undir tvo samstarfssamninga á staðnum , annars vegar um stofnun græntæknifyrirtækis í Víetnam og hins vegar var gerð viljayfirlýsing um að framkvæma samanburðarrannsókn á lagaumhverfi í jarðhitavinnslu á Íslandi og í Víetnam . Seinni daginn var boðið upp á málþing í HoChiMinh borg um sjávarútvegsmál . Þar fluttu forseti Íslands og utanríkisráðherra ávörp . Þá komu fram þeir Jóhann Sigurjónsson forstjóri Hafrannsóknastofnunar , Árni Oddur Þórðarson forstjóri Marel og Ari Kristinn Jónsson rektor HR , auk heimamanna . Víetnam er einn af stærstu framleiðendum fiskmetis í heiminum . 70% af því er ræktaður fiskur og rækja en það sem veitt er kemur frá litlum bátum og verður gjarnan umtalsverð rýrnun á hráefninu á leið sinni til neytenda . Þar kemur tækniþekking frá Íslandi sterk inn og er mikill áhugi fyrir því að mynda sambönd við íslenska tækjaframleiðendur . Marel hefur verið með skrifstofu í landinu og er að vinna að tæknivæðingu fyrirtækja þar . Einn fundarmanna hafði á orði : „ Hér eru bullandi tækifæri . Það þarf bara að grípa þau “ . Eiga þessi orð einnig við um möguleikana í jarðhitamálum þó þau séu skemmra á veg komin . Á fundinum voru einnig kynntir möguleikar í menntun á sviði sjávarútvegs . Auk ofangreindra fyrirtækja nýttu fulltrúar Tern System og Isavia tækifærið sem heimsókn forseta Íslands bauð upp á og áttu góða fundi með flugmálayfirvöldum á staðnum . Enda geta opinberar heimsóknir til landa þar sem náin tengsl eru milli atvinnulífs og stjórnvalda opnað margar dyr . Frá vinstri : Thuy Duong Nu Le ræðismaður Íslands í HoChiMihn , Gunnar Bragi Sveinsson utanríkisráðherra , H.E. Vu Van Tam - Deputy Minister of Agriculture and Rural development , Hr. Ólafur Ragnar Grímsson , Mr. Vo Tan Thanh - Vice president VCCI , Stefán Skjaldarson sendiherra Íslands gagnvart Víetnam . Árni Oddur Þórðarson forstjóri Marel og fr . Thuy Duong Nu Le ræðismaður Íslands í HoChiMihn borg . Forseti Íslands flytur ávarp á fundinum í HoChiMinh .